Katrin Cartlidge. Katrin Juliet Cartlidge (15-may, 1961-yil, Londonda tugʻilgan – 7-sentabr, 2002-yil, Angliyada vafot etgan) britaniyalik sobiq aktrisa. U birinchi marta ekranda Channel 4 efirga uzatgan "Brookside" (1982-1983-yillar) serialida Lucy Collins rolida paydo boʻladi hamda 1997-yilda Mike Leighning "Career Girls" filmi uchun "Eng yaxshi aktrisa" nominatsiyasida Evening Standard Film mukofotini qoʻlga kiritadi. Aktrisaning boshqa filmlari orasida Leighning "Naked" (1993), "Before the Rain" (1994), "Breaking the Waves" (1996) hamda "From Hell" (2001) filmlari bor. Yoshligi. Cartlidge Londonda ingliz millatiga mansub otasi Derek va nemis-yahudiy boʻlgan onasi Bobbilar oilasida tugʻilgan. U Camdendagi Parliament Hill School for Girlsda tahsil olgan. Faoliyati. Aktrisaning Manchevski tomonidan ishlangan "Before the Rain" va "No Man's Land" filmlari uni Bosniya va Gersegovina hamda Bolqon yarim orolida mashhurlikka erishishiga yordam beradi. Mike Leighning "Naked" filmidagi Sophie obrazi uning birinchi bosh roli boʻlgan. Cartlidge yana ikkita Leigh filmlarida ishlagan. Jumladan, "Career Girls" filmida u 20—30 yosh oraligʻidagi bosh rollardan birini Hannah obrazini hamda "Topsy Turvy"da esa Parijdagi fohishaxonadagi madam rolini gavdalantirgan. U polshalik rejissor Lech Majewskining 2004-yilda suratga "The Garden of Earthly Delights" nomli saraton kasalligidan vafot etgan sanʼatshunosning filmida bosh rolni oʻynashi kerak edi, biroq, muallif film suratga olinishi boshlanishidan oldin vafot etgan. Cartlidge "21 Grams"da rol oʻynashni boshladi, ammo aktrisa vafot etgach, uning oʻrniga Charlotte Gainsbourg uning rolini davom ettiradi. Cartlidge 41 yoshida (2002-yil, 7-sentabr) feokromotsitomadan kelib chiqqan pnevmoniya va septitsemiya asoratlari tufayli vafot etgan. Tracy Letts oʻzining 2003-yilda "Man from Nebraska" spektaklida Cartlidgega bagʻishlab, „"Nebraskalik odam mening qadrdon doʻstim Katrin Cartlidge xotirasiga bagʻishlangan"“, degan edi. Filmografiyasi. Televizion va qisqa metrajli filmlarda Televizion rollari